Baɗte Firefox OS
- Ko woni Firefox OS?
- E gollondiral e yoga e inɗe ɓurɗe mawnude e jeere cinnde, Firefox OS ko yuɓɓo yuuɓnungo heso udditiingo ndognoowu cinnde ngo Mozilla topii. Topiraa e kuuɓal ko HTML5 e gaadaneeje Geese udditiiɗe goɗɗe, Firefox OS ena rimɗi e kuule e tiwaaɗe dinndeeje keeroraaɗi jeyal.
- Hol no Firefox OS seertiri e yuɓɓooji kuuɓnuɗi goɗɗi?
-
Firefox OS woni wooto e yuɓɓooji kuuɓnuɗi jogiingo Njiylaw Jaaɓɗe Jamminoowo. Cinnde keewɗe hannde nde wonnoo ngonaa ɓosooje, ɗo ndokkat-maa ko jaaɓɗe goote tan sahaa kala nde ɗe kuɓɓa, Firefox OS kañum koko waylotoo sahaa kala ngam hokkude-ma jaaɓɗe ɗe coklu-ɗaa tuma kala e nguurndam maa. O jamminoto ngam mbaawaa wuurde sahngaaji kala no haanirta.
Firefox OS addan-maa ɗum ko Mozilla, fedde huuɓnunde nde ɗaɓɓaani ngalu nde aadi ɓurani ɗum tiiɗde e dañal. Amin ngoongɗiɗi wonde Geese ɗee koko ndenndaa tee ena poti toppiteede, wonaa jawdi njeeyeteendi. Amin ngollotoo e renndo aduyaŋkoore nfam tafde topirɗe ari-topoo wano Mozilla Firefox kadi e addude kesamaagu mbele mo woni kala ena naftoroo haa wona ɓural Geese ɗee. Njualtudi golle amen ko topirɗe tafaaɗe e juuɗe yimɓe goongɗimɓe adduɓe cuɓe ɓurɗe yuɓɓande mo woni kala.
Soodde Firefox OS
- Hol cinnde Firefox OS jogori dogde e mum'en?
- Ngam yiyde doggol timmungol cinnde Firefox OS goodaaɗe, yillo hello kaɓirɗi ngoo.
- Hol to mbaaw-mi soodde Firefox OS?
-
Ngam soodde cinndel Firefox OS, tiiɗno yillo hello kaɓirɗi ngoo kisa laɓo-ɗaa leydi njiɗ-ɗaa.
- Hol ko ɗeen cinnde njaraoyta?
- Njaru cinnde nguu wonaa Mozilla taƴata kono ko operatoor e tafooɓe cinnde ɓee fawaade e no jeere toɓɓaande ndee wayi.
- Hol jaaɓɗe njogori heɓaade e Firefox OS?
- Doggol ngol nana ɓeydoo, etee ena waɗi jaaɓɗe dowrowe bayɗe hono Facebook, Twitter, Nokia HERE maps, Cut the Rope, e Time Out. Keewɗe goɗɗe ngoni ko e topeede ñalnde kala.
- Mbar Firefox OS ena woodi e ɗemngal am?
- Firefox OS ena woodi oo sahaa e Español, Poloniire, Engeleere, Italiire, Purtugeese, Almaa, Serbiyaŋkoore, Hungariire e Gerek. Ko e golle ɓeydude ɗemɗe goɗɗe min ngoni sahaa kala.
Huutoraade Firefox OS
Fannuuji
- Njiilaw Jaaɓɗe Jaaɓduɗo
- Heɓ humpito e toɓɓere njiɗ-ɗaa kala nde coklu-ɗaa fof, addan-maa aa e cinndel maa ko Firefox OS.
- Firefox Marketplace
- Ko gerngal maa jaaɓɗe Firefox OS ɓurɗe yuɓɓude.
- Wanngorde Firefox
- Feere ɓurnde yaawde, yuɓɓude e hisde heɓde ko ɓuri e Geese.
- Naatondiral ñiiɓngal e laylayte renndo
- Maa heɓ kabaruuji timmuɗi iwɗi e Facebook e Twitter nokku ngon-ɗaa kala.
- Kameraa
- Cegge panni ena ngardi heen ngam weytaare maa, nataa jooɗɗe.
- Rajo FM
- Ojoo mo njiɗ-ɗaa kala e saasi, fof e kaɓirgol gootol.
- Karte
- Ena wondi a yiytirde laabi, dille taliiji e humpito baɗte.
Suturo e Kisal
Mozilla adii annominde fannu suturo ganndiraaɗo Hoto Rewindo-mi. Firefox ena jogii kadi teelte sutoro beeɓɗe heertinde ngam toppitaade finndeeji, aslol, keɓe curaaɗe, kukiije, cuɓe lowre e ɓeyditte. Ɓeydu humpito.
Naamne Topayɓe
Ko a topaaji? Aɗa jogii naamne? Ɓeydu humpito to lowre Mozilla Developer Network.
gla_Latn grn_Latn fuv_Latn fuv_Latn unk fuv_Latn fuv_Latn gla_Latn fuv_Latn fuv_Latn gla_Latn unk fuv_Latn fuv_Latn fuv_Latn fuv_Latn fuv_Latn fuv_Latn fuv_Latn gla_Latn fuv_Latn fuv_Latn fuv_Latn scn_Latn fuv_Latn scn_Latn fuv_Latn fuv_Latn fuv_Latn nno_Latn fuv_Latn min_Latn fuv_Latn bos_Latn fuv_Latn pap_Latn fuv_Latn gaz_Latn fuv_Latn